ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Ընթացիկ իրավիճակը և իրավական ակտի ընդունման անհրաժեշտությունը, առաջարկվող կարգավորման բնույթը
Հայաստանի Հանրապետության արդարադատության նախարարության «Ազգային արխիվ» ՊՈԱԿ-ի Արարատի մարզային մասնաճյուղն իր գործունեությունը ծավալում է Արտաշատ համայնքի կողմից տրամադրված 986.2քմ տարածքով շենքում:
Մասնաճյուղի շենքը գտնվում է անմխիթար պայմաններում, չկա ջեռուցման համակարգ, սանիտարահիգիենիկ, ջերմախոնավային և անտանգության համար անհրաժեշտ պայմաններ, ինչի պատճառով հնարավոր չէ պատշաճ կազմակերպել արխիվային փաստաթղթերի պահպանությունը և քաղաքացիների սպասարկումը, ինչպես նաև աշխատակիցների համար ստեղծել աշխատանքային բավարար պայմաններ:
Նշված մասնաշենքում ծառայություն են իրականացնում ՆԳՆ ոստիկանության գվարդիայի Արտաշատի պահպանության բաժնի աշխատակիցները, ովքեր պայմանների բարելավման անհրաժեշտության խնդրով քանիցս դիմել են Ազգային արխիվի ղեկավարությանը:
Խնդրին լուծում տալու նպատակով «Ազգային արխիվ» ՊՈԱԿ-ի կողմից պատրաստվել է վերոնշյալ շենքի 2-րդ հարկի շինարարական աշխատանքների նախագծային փաթեթ, կազմվել է ծավալաթերթ, «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն, առանց ֆինանսական միջոցների նախնական նախատեսման, հայտարարվել է մրցույթ, որտեղ մասնակիցներից մեկն առաջարկելով 5.5 մլն դրամ նվազագույն գինը, ճանաչվել է հաղթող:
«Ազգային արխիվ» ՊՈԱԿ-ն անհրաժեշտ չափով ֆինանսկան միջոցներ չունի:
Հաշվի առնելով վերոգրյալը՝ անհրաժեշտություն է առաջացել «Ազգային արխիվ» ՊՈԱԿ -ին՝ «1123. Իրավական իրազեկում և տեղեկատվության ապահովում» ծրագրի «11003. Արխիվային ծառայություններ» միջոցառման շրջանակներում, տրամադրել լրացուցիչ ֆինանսական միջոցներ՝ 4,000.0 ՀՀ դրամի չափով, որը նախատեսվում է ապահովել պետական բյուջեի 1057 ծրագրի «11001․ Արդարադատության ոլորտում քաղաքականության, խորհրդատվության, մոնիտորինգի, գնման և աջակցության իրականացում» միջոցառման գծով տնտեսված գումարների հաշվին։ Պայմանագրի գումարի մնացած մասը` 1,500.0 հազ. դրամը, «Ազգային արխիվ» ՊՈԱԿ-ը տրամադրելու է ձեռնարկատիրական գործունեությունից ստացված գումարների հաշվին:
Հարկ է նշել, որ նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի առաջանա։

2․ Կարգավորման նպատակը, ակնկալվող արդյունքները
Հայաստանի Հանրապետության կառավարության որոշման նախագծի ընդունմամբ Արդարադատության նախարարության «Ազգային արխիվ» ՊՈԱԿ-ի Արարատի մարզային մասնաճյուղում կստեղծվեն աշխատանքային նորմալ պայմաններ և հնարավորություն կստեղծվի պատշաճ կազմակերպել արխիվային փաստաթղթերի պահպանությունը 

3․ Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է Արդարադատության նախարարության կողմից։

4․ Նախագծի ընդունման դեպքում լրացուցիչ ֆինանսական միջոցների անհրաժեշտության, պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական բյուջեի եկամուտներում և ծախսերում փոփոխություններ չեն նախատեսվում:

5․ Կապը ռազմավարական փաստաթղթերի հետ. Հայաստանի Հանրապետության վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ 
Նախագիծն առնչվում է Հայաստանի Հանրապետության կառավարության 2021-2026թթ. ծրագրի 4.9 կետին: 
4

